ЕКОЛОШКЕ АКЦИЈЕ НАЈМЛАЂИХ ПОВОДОМ ДАНА ПЛАНЕТЕ

Поводом Дана планете Земље, ЈКП „Комуналије” донирало је мартиначком вртићу садницу лириодендрона, коју су малишани заједно засадили у школском дворишту, како би им у будућности дрво правило хлад док се играју, али и производило чист ваздух.

Млади, образовање о заштити животне средине и заједничке акције су у центру збивања поводом овогодишњег Дана планете Земље. Циљ обележавања овог датума је да се повећа свест људи о угрожености животне средине, као и да се ангажује што шира јавност.

Деца су претходних дана сакупљала и стари папир и картон који је ЈКП "Комуналије" преузело ради даље рециклаже.

Мартиначки малишани су у оквиру акције научили да само једна тона папира и картона, рециклирана, спасава 17 стабала.